open-index/open-wikipedia-markdown huggingface dataset:
Andorralaiset eurokolikot

**Andorralaiset eurokolikot** ovat Andorralle myönnettyjä eurokolikoita. Ne suunniteltiin julkaistavaksi 1. tammikuuta 2014, kunnes julkaisupäivä muutettiin maalis-huhtikuulle 2014. Myöhemmin julkaisupäivä muutettiin loppuvuodelle 2014. 23. joulukuuta ilmoitettiin, että pieni erä kolikoita oli lähetetty valituille henkilöille ja lopullinen virallinen julkaisupäivä on 15. tammikuuta 2015.

Eurokolikoissa arvo- eli klaavapuoli on kaikissa euromaissa samanlainen, mutta kääntö- eli kruunapuolen jokainen euromaa suunnittelee itse omille kolikoilleen. Andorran yhden, kahden ja viiden sentin kolikoissa on kuvattuna pyreneidenvuohi. Kymmenen, kahdenkymmenen ja viidenkymmenen sentin kolikossa on kuvattuna renessanssitaiteellinen kirkkorakennus Església de Sant Martí de la Cortinada. Yhden euron kolikossa on kuvattuna historiallinen rakennus Casa de la Vall. Kahden euron kolikossa on kuvattuna Andorran vaakuna. 

## Lähteet

## Aiheesta muualla

*http://www.kolikot.com/uutiset/85
*http://www.keraily.info/2013/05/andorran-eurokolikot-ja-niiden-lyontimaarat.html
*http://www.eurocoins.co.uk/andorra.html
Air India FC

**Air India FC** on vuonna 1952 perustettu jalkapallojoukkue Mumbaista, Intiasta. Air India on voittanut Mumbain paikallisen liigan neljästi ja Intian pääsarjassa paras sijoitus on kuudes kaudelta 1997–1998. Menestyksen sijasta Air India tunnetaan hyvästä juniorityöstään, jonka seurauksena monet joukkueen juniorit ovat pelanneet isoimmissa seuroissa.

## Lähteet

*
Stina Petersen

**Stina Lykke Petersen** (s. 9. helmikuuta 1986) on tanskalainen jalkapalloilija, pelipaikaltaan maalivahti. Hän on pelannut Tanskan naisten maajoukkueessa 83 maaottelua. Hän oli Tanskan joukkueen ykkösmaalivahti vuoden 2013 EM-kisoissa, joissa Tanska ylsi välieriin saakka, ja vuoden 2017 EM-kisoissa, joissa Tanska saavutti hopeaa. Ensimmäisen naisten maaottelunsa hän pelasi maaliskuussa 2011 ja viimeisen syyskuussa 2018.

Petersen on edustanut seuratasolla Odense BK:ta vuoteen 2006, BSF:ää vuosina 2006–2008, Brøndby IF:ää vuosina 2009–2013, saksalaista MSV Duisburgia vuosina 2013–2014, saksalaista 1. FC Kölniä vuosina 2014–2015, Odensea ja ruotsalaista Kristianstad DFF:ää vuonna 2016, KoldingQ:ta vuosina 2017–2018 sekä HB Køgeä vuonna 2020.

## Lähteet
* 
* 
* 
* 
*
ABVD

**ABVD** on syöpäsairauksien hoidossa käytetty hoitokaavio. Se koostuu yhdistelmästä eri tavoin (toisistaan hieman poiketen) vaikuttavista sytostaateista eli solunsalpaajista. ABVD -yhdistelmähoitoa käytetään esimerkiksi Hodgkinin taudin hoidossa.

ABVD koostuu neljästä eri syöpälääkkeestä: Adriamysiini, Bleomysiini, Vinblastiini sekä Dakarbatsiini. ABVD:n ohella on käytössä myös, niin kutsuttu BEACOPP -hoitoyhdistelmä.

## Lähteet
Agenor Gołuchowski (vanhempi)

**Agenor Romuald Gołuchowski** (8. helmikuuta 1812 Skała, Galitsia – 3. elokuuta 1875 Lemberg) oli puolalaissyntyinen itävaltalainen valtiomies, joka toimi Itävallan sisäministerinä vuosina 1859–1860. Hän pääasiassa laati niin sanotun lokakuun diplomin, joka merkitsi keskitetyn hallitusvallan ja absolutismin ajan päättymistä Itävallassa.

Gołuchowski palveli aluksi Galitsian paikallishallinnossa ja toimi Galitsian kuvernöörinä vuosina 1849–1859. Hänestä tuli sisäministeri elokuussa 1859. Ministerinä Gołuchowski pyrki edistämään federalismia muun muassa vahvistamalla Galitsian autonomian ja tekemällä puolasta yhden valtakunnan virallisista kielistä. Hänen merkittävin saavutuksensa oli vuonna 1860 annettu lokakuun diplomi, jonka nojalla valtakunnan eri osat saivat kukin omat maapäivänsä. Tämä muutti Itävallan federalistiseksi valtioksi. Gołuchowski joutui kuitenkin jättämään ministerin tehtävät jo saman vuoden joulukuussa ja vetäytyi hieman myöhemmin kokonaan politiikasta. Lokakuun diplomin sisältöön oltiin tyytymättömiä useilla tahoilla ja keisari Frans Joosef päätti korvata sen jo seuraavan vuoden helmikuussa helmikuun patenttina tunnetulla uudella perustuslailla, joka palautti maan keskusjohtoisemmaksi ja jolla valtakunnalle luotiin yhteinen kaksikamarinen parlamentti. Gołuchowski oli vuodesta 1861 parlamentin ylähuoneen jäsenenä. Hän toimi uudelleen Galitsian kuvernöörinä 1866–1868 ja 1871–1875 ja sai alueen puolalaiset yhteistyöhön Habsburgien monarkian kanssa tekemällä myönnytyksiä puolalaiselle nationalismille.

Agenor Gołuchowskin samanniminen poika toimi myöhemmin Itävalta-Unkarin ulkoministerinä.

## Lähteet

## Aiheesta muualla
Shiny Abraham

**Shiny Abraham** (s. 8. toukokuuta 1965) on entinen intialainen yleisurheilija, joka kilpaili pikajuoksussa. Hän on voittanut Intian mestaruuden 800 metrin juoksussa. Abraham on kilpaillut yli 75 kansainvälisessä kilpailussa.
Simo Hämäläinen

**Simo Hämäläinen** viittaa seuraaviin:

*Simo Taavetti Hämäläinen (1913–1977), suomen kielen tutkija
*Simo Olavi Hämäläinen (s. 1947), toimittaja, kirjailija
John Cullen

**John Cullen** (s. 2. elokuuta 1964 Puslinch, Ontario) on kanadalainen entinen jääkiekkohyökkääjä. Hän pelasi urallaan 10 kautta NHL-liigassa.

## Ura

John Cullen varattiin NHL:ään vuoden 1986 . Hän on yksi harvoista täydennysvarauksista, jotka ovat pelanneet yli 100 ottelua NHL:ssä. Vaikka Buffalo Sabres varasi Cullenin, hän kuitenkin aloitti NHL-uransa Pittsburgh Penguinsissa kaudella 1988–1989.

Vuonna 1997 Cullenilla todettiin Non-Hodgkinin lymfooma, minkä takia häneltä jäi väliin koko kausi 1997–1998. Hän yritti paluuta kaudella 1998–1999, mutta hän oli sairautensa takia menettänyt paljon voimaa ja nopeutta, eikä pystynyt pelaamaan NHL-tasolla, joten hän lopetti uransa. Kauden päätteeksi NHL palkitsi hänet Bill Masterton Memorial Trophylla.

## Tilastot
Francis Daw Tang

**Francis Daw Tang** (s. 19. joulukuuta 1946) on myanmarilainen roomalaiskatolinen piispa. Hänet vihittiin papiksi Myitkyinan hiippakuntaan 15. maaliskuuta 1979 ja nimitettiin sen vihkipiispaksi sekä Maturban titulaaripiispaksi 15. tammikuuta 2002. Piispaksi vihkiminen seurasi 11. huhtikuuta. Pääkonsekraattorina toimi Adriano Bernardini, jota avustivat Paul Zingtung Grawng ja Charles Maung Bo.

Tang sai 3. joulukuuta 2004 nimityksen Myitkyinan piispaksi, jonka virkaan hänet asetettiin 6. helmikuuta 2005.

## Lähteet
Nadia Nadim

**Nadia Nadim** (s. 2. tammikuuta 1988 Kabul Afganistan) on tanskalainen jalkapalloilija, pelipaikaltaan hyökkääjä. Hän on pelannut Tanskan naisten maajoukkueessa kesäkuun 2022 loppuun mennessä 100 maaottelua ja tehnyt niissä 38 maalia. Hän pelasi vuosien 2009, 2013 ja 2017 EM-kilpailuissa. Vuoden 2017 EM-kisoissa hän saavutti hopeaa ja teki maalin puolivälierässä Saksaa sekä loppuottelussa Alankomaita vastaan. Ensimmäisen naisten maaottelunsa hän pelasi maaliskuussa 2009. Sadannen maaottelunsa hän pelasi kesäkuussa 2022, kun Tanskan naismaajoukkue pelasi ensi kertaa Parkenilla ja voitti Brasilian 2–1.

Nadim edustaa seuratasolla yhdysvaltalaista, NWSL:ssä pelaavaa Racing Louisvilleä. Aiemmin hän on pelannut IK Skovbakkenissa ja Fortuna Hjørringissä, yhdysvaltalaisseuroissa Sky Blue FC ja Portland Thorns, vuonna 2018 englantilaisessa Manchester Cityssä sekä tammikuusta 2019 kesään 2021 ranskalaisessa Paris Saint-Germainissa.

Nadim syntyi Afganistanissa. Hänen isänsä oli kenraali, jonka Taliban teloitti vuonna 2000. Perhe pakeni Pakistanin kautta Eurooppaan ja päätyi Tanskaan. Nadim sai Tanskan kansalaisuuden vuonna 2008 ja pääsi Tanskan maajoukkueeseen vuonna 2009 Tanskan jalkapalloliiton taisteltua onnistuneesti FIFA:a vastaan hänen edustusoikeudestaan.

Nadim opiskeli Aarhusin yliopistossa kirurgiksi.

## Lähteet
* 
* 
* 

### Viitteet

## Aiheesta muualla
Hippokamppi (kuu)

**Hippokamppi** (**Neptunus XIV**) on Neptunuksen pieni ja himmeä kuu, jonka löysi tähtitieteilijä Mark Showalter 1. heinäkuuta 2013 Hubble-avaruusteleskoopin vuosina 2004–2009 ottamien kuvien perusteella. Kuu on pienin Neptunuksen tunnetuista kuista, ja noin 100 miljoonaa kertaa himmeämpi kuin himmeimmät paljain silmin näkyvät tähdet. Kuun halkaisijasta on kaksi poikkeavaa arviota. Toinen arvio on 16–20 kilometriä  ja toinen taas 8–10 kilometriä. Se kiertää Neptunusta 105&nbsp;283 kilometrin päässä planeetan keskustasta.

Kuu nimettiin Poseidonin merihevosen mukaan. Ennen nimeämistään se tunnettiin väliaikaisella nimellä **S/2004 N 1**.

## Lähteet
Palloliiton Maakuntasarjan kausi 1950

**Palloliiton Maakuntasarja 1950** oli Suomen kolmanneksi korkein sarjataso jalkapallossa kaudella 1950. Kaksi ylintä sarjatasoa oli yhdistetty Työväen Urheiluliiton kanssa, mutta Maakuntasarja pysyi edelleen Palloliiton sisäisenä sarjana. TUL:n puolella vastaava sarjataso oli Suursarja. Liitot järjestivät sarjojen parhaille joukkueille yhteiset karsinnat pääsystä Suomensarjaan kaudelle 1951.

## Maakuntasarja

*Koti- ja vierasjoukkue on valittu Jalkapallokirjassa 1950 esitetystä sarjaohjelmasta ja oletuksella, että SPL:n toimintakertomuksessa esitetyissä tuloksissa ”ylärivin” tulokset on esitetty otteluiden pelaamisjärjestyksessä. Itä B-lohkon 18.5 ottelu MyPa-KUP on arvattu olevan MyPa-SiU, kun sarjaohjelmassa MyPa ja KUP 3 krt vastakkain. Seuranimet ja -lyhenteet ovat Jalkapallokirjan 1950 sarjaesittelyistä s. 113-120*

### Pohjoislohko A

Nykarleby Idrottsklubb luopui sarjasta ennen sen alkua.

### Pohjoislohko B

### Itälohko A

1 Luovutusvoitto JoPS:lle.

### Itälohko B

### Etelälohko A

### Etelälohko B

### Länsilohko A

1 Luovutusvoitto Akilleelle.

### Länsilohko B

## Suomensarjan karsinnat

Suomensarjan karsinnoissa pelasivat maakuntasarjan ja TUL:n Suursarjan lohkovoittajat - yhteensä 16 joukkuetta - kahdessa kahdeksan joukkueen lohkossa.

### Itälohko

### Länsilohko

## Maakuntasarjan karsinnat
Maakuntasarjan karsinnoista 8 joukkuetta nousi Maakuntasarjaan 1951. Karsintaan osallistui 31 joukkuetta.

### Loppukierros

## Lähteet

* Suomen Palloliiton toimintakertomus 1950, sivut 24-29 
*
Norberto do Amaral

**Norberto do Amaral** (s. 17. helmikuuta 1956) on itätimorilainen roomalaiskatolinen piispa. Hänet vihittiin papiksi Dilin hiippakuntaan 18. lokakuuta 1988 ja nimitettiin Malianan hiippakunnan johtoon 30. tammikuuta 2010. Piispaksi vihkiminen seurasi 24. huhtikuuta. Pääkonsekraattorina toimi Leopoldo Girelli, jota avustivat Alberto Ricardo da Silva ja Basílio do Nascimento. Do Amaral asetettiin virkaansa 25. huhtikuuta.

## Lähteet
Simo Taavetti Hämäläinen

**Simo Taavetti Hämäläinen** (30. joulukuuta 1913 Pielisjärvi – 30. joulukuuta 1977 Helsinki) oli suomen kielen tutkija, joka oli Helsingin yliopiston suomen kielen lehtori vuosina 1957–1963 ja 1966–1972.

Hämäläinen valmistui filosofian kandidaatiksi vuonna 1937 ja lisensiaatiksi vuonna 1960. Hän keräsi vuosina 1937–1940 Sanakirjasäätiön stipendiaattina kansankielen sanakirjaa varten sanastoa Nilsiän murteesta sekä vuonna 1945 Rovaniemen ja Inkerin Tyrön murteista. Hämäläinen oli *[[Nykysuomen sanakirja]]n* toimittajana vuosina 1946–1957 ja Sanakirjasäätiön johtajana 1963–1965.

Hämäläinen osallistui talvisotaan tulenjohtajana Kollaan rintamalla ja jatkosotaan patterin päällikkönä. Hänen tunnetuin julkaisunsa on vuonna 1963 ilmestynyt *Suomalainen sotilasslangi*.

## Teokset
* *Suomalainen sotilasslangi*. 1, Sanasto, Suomalaisen kirjallisuuden seura, 1963, Suomalaisen Kirjallisuuden Seuran toimituksia, 273, ISSN 0355-1768

## Lähteet
Anton von Schmerling

**Anton von Schmerling** (23. elokuuta 1805 Wien – 23. toukokuuta 1893 Wien) oli itävaltalainen poliitikko, joka toimi Itävallan sisäministerinä vuosina 1860–1865. Hänen merkittävin saavutuksensa oli vuoden 1861 niin sanottu helmikuun patentti, Itävallan ensimmäinen pidempiaikainen perustuslaki. Kokeilu kuitenkin kaatui Itävallan ei-saksalaisten kansallisuuksien vastustukseen.

## Elämäkerta
Schmerling työskenteli vuodesta 1829 virkamiehenä. Hän oli Klemens von Metternichin konservatiivisen hallinnon vastustaja, ja hän osallistui maaliskuun 1848 vallankumoukseen Ala-Itävallan säätyjen edustajana. Uusi hallitus lähetti hänet edustajanaan Frankfurtin liittopäiville. Hänet valittiin siellä Saksan yhdistämistä kaavailleen Frankfurtin kansalliskokouksen jäseneksi Tullnin kaupungin edustajana. Kokouksen Saksan valtionhoitajaksi valitsema arkkiherttua Juhana nimitti Schmerlingin heinäkuussa 1848 hallituksensa sisäministeriksi, ja pian hänestä tuli käytännössä myös ulko- ja pääministeri. Nämä toimet olivat kuitenkin vain puhtaasti muodollisia, ja hän vetäytyi niistä jo joulukuussa, sillä Frankfurtin kansalliskokouksen enemmistö vastusti Itävallan hallitsevaa asemaa. Schmerling jäi vielä Frankfurtiin, jossa hänestä tuli niin sanotun suursaksalaisen puolueen johtohahmo. Hän jätti kansalliskokouksen huhtikuussa 1849, kun se oli valinnut Preussin kuninkaan Fredrik Vilhelm IV:n Saksan keisariksi. Saman vuoden heinäkuussa Schmerling nimitettiin Itävallan oikeusministeriksi, ja hän käynnisti oikeuslaitoksen uudistamisen. Hän kuitenkin erosi hallituksesta vuonna 1851, koska ei hyväksynyt pääministeri Felix zu Schwarzenbergin ajamaa taantumuksellista politiikkaa ja paluuta absolutismiin.

Tämän jälkeen Schmerling toimi korkeimman oikeuden presidenttinä ja oli sivussa politiikasta, kunnes hänet joulukuussa 1860 kutsuttiin sisäministeriksi. Hän sai tehtäväkseen laatia suunnitelman siirtymisestä perustuslailliseen hallintoon. Tuloksena oli 26. helmikuuta 1861 annettu valtiosääntö eli niin sanottu helmikuun patentti, joka oli pääosin Schmerlingin käsialaa. Sen nojalla Habsburgien valtakunnalle perustettiin yhteinen kaksikamarinen parlamentti, valtakunnanneuvosto (*Reichsrat*), jonka tarkoituksena oli luoda monikansaisesta valtakunnasta yhtenäisempi valtio. Valtakunnanneuvoston paikkajakoa oli kuitenkin painotettu saksankielisen väestön eduksi, joten Itävallan muut kansallisuudet, varsinkin unkarilaiset ja kroaatit asettuivat vastarintaan ja boikotoivat uutta parlamenttia. Tämä johti Schmerlingin ”perustuslaillisen kokeilun” epäonnistumiseen, ja hän erosi sisäministerin tehtävistä heinäkuussa 1865. Sen jälkeen hän palasi aiempaan virkaansa korkeimman oikeuden johtoon, josta tehtävästä hän jäi eläkkeelle vuonna 1891. Lisäksi hän oli vuodesta 1867 valtakunnanneuvoston ylähuoneen (*Herrenhaus*) elinikäinen jäsen ja vuosina 1871–1879 sen puhemies.

## Lähteet

## Aiheesta muualla
Richard Belcredi

**Richard Belcredi** (12. helmikuuta 1823 Ingrowitz, Määri – 2. joulukuuta 1902 Gmunden) oli itävaltalainen kreivi ja valtiomies, joka toimi Itävallan pää- ja sisäministerinä vuosina 1865–1867. Hänen hallituksensa ajoi konservatiisia tavoitteita, mutta tuki samalla slaavilaisten vähemmistökansallisuuksien toiveita itsehallinnosta.

Belcredi oli lähtöisin määriläisestä (alkujaan italialaisesta) maanomistajasuvusta ja suoritettuaan lakiopinnot hän aloitti virkauransa vuonna 1842. Hänet nimitettiin 1860 Sleesian kuvernööriksi ja 1864 Böömin käskynhaltijaksi eli statthalteriksi. Hän oli vuosina 1861–1863 parlamentin jäsenenä. Belcredi tuli Anton von Schmerlingin eron jälkeen pääministeriksi 27. heinäkuuta 1865 ja hän kokosi konservatiivisista voimista koostuneen niin sanotun kreivien hallituksen. Ensi töikseen hallitus peruutti 20. syyskuuta Schmerlingin vuonna 1861 laatiman niin sanotun helmikuun patentin eli keskusvaltaa korostaneen perustuslain myönnytyksenä valtakunnan ei-saksalaisille kansallisuuksille. Belcredin hallitus teki ”konservatiivisen federalismin” hengessä muitakin palveluksia slaavilaisille vähemmistökansallisuuksille, esimerkiksi sallimmalla tšekin kielen käytön böömiläisissä kouluissa. Tämä ärsytti saksankielistä väestöä. Vanhoillinen hallitus pyrki myös absolutismin palauttamiseen, feodaalisten oikeuksien ja kirkon aseman vahvistamiseen sekä liberaalien vaikutusvallan heikentämiseen.

Itävallan tappio Preussille vuoden 1866 sodassa romutti Belcredin hallituksen suunnitelmat ja hän erosi 3. helmikuuta 1867. Hän vastusti seuraajiensa politiikkaa, jonka kulmakivenä oli kompromissi itävallan saksalaisten ja unkarilaisten kesken. Belcredi toimi myöhemmin vuosina 1881–1895 hallinto-oikeuden presidenttinä.

## Lähteet
Auda ibu Tayi

**Auda ban Harb al-Abo Seed al-Mazro al-Tamame abu Tayi** (myös **Auda ibu Tayi**, , k. 1924) oli howeitat-beduiinien päällikkö ensimmäisen maailmansodan aikana käydyssä arabikapinassa.

Auda taisteli arabikapinallisten puolella ja osallistui muun muassa heinäkuussa 1917 käytyyn Akaban taisteluun, jossa kapinalliset valtasivat turkkilaisilta strategisesti tärkeän Akaban kaupungin. Auda kuitenkin piti sodan aikana yhteyksiä myös turkkilaisiin.

Lähi-idän ulkopuolella Auda tunnetaan erityisesti kuvauksestaan brittiläisen sotilaan T. E. Lawrencen omaelämäkerrallisessa teoksessa *[[Seven Pillars of Wisdom]]* ja David Leanin elokuvassa *[[Arabian Lawrence]]* (1962), jossa häntä näyttelee Anthony Quinn.

## Lähteet
Alberto Ricardo da Silva

**Alberto Ricardo da Silva** (24. huhtikuuta 1943 Aileu – 2. huhtikuuta 2015 Dili) oli itätimorilainen roomalaiskatolinen piispa. Hänet vihittiin papiksi Dilin hiippakuntaan 15. elokuuta 1972 ja nimitettiin sen johtoon 27. helmikuuta 2004. Piispaksi vihkiminen seurasi 2. toukokuuta. Pääkonsekraattorina toimi Basílio do Nascimento, jota avustivat Peter Turang ja Tomás Pedro Barbosa da Silva Nunes.

## Lähteet
Basílio do Nascimento

**Basílio do Nascimento** (14. kesäkuuta 1950 Suai – 30. lokakuuta 2021) oli itätimorilainen roomalaiskatolinen piispa. Hänet vihittiin papiksi Dilin hiippakuntaan 25. kesäkuuta 1977 ja nimitettiin Baucaun hiippakunnan apostoliseksi hallitsijaksi sekä Septimunician titulaaripiispaksi 30. marraskuuta 1996. Piispaksi vihkiminen seurasi 6. tammikuuta 1997. Pääkonsekraattorina toimi paavi Johannes Paavali II, jota avustivat Giovanni Battista Re ja Miroslav Stefan Marusyn.

Do Nascimento sai 26. marraskuuta 2002 nimityksen Dilin apostoliseksi hallitsijaksi ja 6. maaliskuuta 2004 Baucaun piispaksi.

## Lähteet
Hubert Berenbrinker

**Hubert Berenbrinker** (s. 7. kesäkuuta 1950 Verl) on saksalainen roomalaiskatolinen piispa. Hänet vihittiin papiksi Paderbornin arkkihiippakuntaan 11. kesäkuuta 1977 ja nimitettiin sen vihkipiispaksi sekä Panatorian titulaaripiispaksi 19. huhtikuuta 2008. Piispaksi vihkiminen seurasi 15. kesäkuuta. Pääkonsekraattorina toimi Hans-Josef Becker, jota avustivat Manfred Grothe ja Matthias König.

## Lähteet
Ivan Hlinkan muistoturnaus 2013

**Ivan Hlinkan muistoturnaus 2013** alkoi 5. elokuuta ja finaali pelattiin 10. elokuuta 2013. Turnauksen voitti Kanada, kaadettuaan loppuottelussa Yhdysvallat numeroin 0-4. 

## Alkusarja
### Lohko A

Ottelujen alkamisajat paikallisia aikoja. 

### Lohko B

Ottelujen alkamisajat paikallisia aikoja. 

## Sijoituspelit
Ottelujen alkamisajat paikallisia aikoja. 
### Sijoitusottelu 7. sijasta

### Sijoitusottelu 5. sijasta

## Pudotuspelit
Ottelujen alkamisajat paikallisia aikoja. 
### Välierät

### Pronssiottelu

### Loppuottelu

## Lopputulokset

## Katso myös
* Jääkiekon alle 18-vuotiaiden maailmanmestaruuskilpailut 2013

## Lähteet
* Turnauksen virallinen sivusto  

## Aiheesta muualla
* Leijonat.fi U18: Hlinka-turnauksen yhteenveto - Urama kohtuullisen tyytyväinen 
* IIHF: Six in a row
INS Vikramaditya

**INS Vikramaditya** (, ’vahva kuin aurinko’) on Intian laivaston vuonna 2004 tilaama ja syksyllä 2013 käyttöön saama lentotukialus, joka on entinen Neuvostoliiton laivaston Kiova-luokan lentotukialus. Sen lentokoneiksi on hankittu Venäjältä Mikojan MiG-29K -hävittäjiä.

## Valmistus
Neuvostoliitto tilasi neljännen Kiova-luokan lentokannella varustetun risteilijän (projekti 1143.4) Mustanmeren telakalta Mykolajivista, missä köli laskettiin 17. helmikuuta 1978. Alus laskettiin vesille 17. huhtikuuta 1982 nimellä *Baku* ja valmistui 11. joulukuuta 1987.

Aluksessa oli sama rungon muoto ja propulsiojärjestelmä kuin edeltäneissä luokan aluksissa, mutta sen uppouma oli suurempi eli kuormattuna 44&nbsp;500 tonnia. Alus oli myös suunniteltu uudelle Yakolev Yak-141 hävittäjille, vaikka lentokoneen valmistuksen hitauden vuoksi sen kalustona olivatkin Yak-38 ja Ka-27 Helix. Alukselle oli asennettu suurempi määrä Bazalt-ohjusten laukaisualustoja, mutta ei varastoituja ohjuksia. Lisäksi aluksen ilmatorjunta-aseistusta oli lisätty samoin kuin tykistöä. Aluksen uudistettuun elektroniikkaan kuului vaiheistetuin paneelein varustettu tutka.

## Palvelus
*Baku* nimettiin 4. lokakuuta 1990 *Admiral Gorškoviksi*, koska Bakusta tuli itsenäisen Azerbaidžanin pääkaupunki. Alus siirrettiin 1991 reserviin Rostan telakalle lähelle Murmanskia, missä sillä syttyi tulipalo helmikuussa 1994. Alus myytiin 20. tammikuuta 2004 Intialle, joka ilmoitti aluksen nimeksi *INS Vikramaditya*. Intian laivasto otti 16. marraskuuta 2013 aluksen palvelukseen.

## Lähteet
*
*Russian-ships.info 
*

### Viitteet

## Aiheesta muualla

*First Day Cover & Stamp of INS Vikramaditya released (4.12.2013)  (indiannavy.nic.in)
*About INS Vikramaditya - The newest & largest ship of Indian Navy (18.11.2013)  (indiannavy.nic.in)
*Navy's largest ship 'INS Vikramaditya' Commissioned (16.11.2013)  (indiannavy.nic.in)
Manfred Grothe

**Manfred Grothe** (s. 4. huhtikuuta 1939 Warburg) on saksalainen roomalaiskatolinen piispa. Hänet vihki papiksi Paderbornin arkkihiippakuntaan Lorenz Jäger 11. maaliskuuta 1967. Hänet nimitettiin Paderbornin vihkipiispaksi sekä Hippo Diarrhytuksen titulaaripiispaksi 14. lokakuuta 2004, ja piispaksi vihkimnen seurasi 5. joulukuuta. Pääkonsekraattorina toimi Hans-Josef Becker, jota avustivat Karl-Heinz Wiesemann ja Paul Consbruch.

## Lähteet
Paul Consbruch

**Paul Consbruch** (2. toukokuuta 1930 Gütersloh – 2. helmikuuta 2012) oli saksalainen roomalaiskatolinen piispa. Hänet vihittiin papiksi Paderbornin arkkihiippakunnan vihkipiispaksi sekä Gorin titulaaripiispaksi 15. marraskuuta 1980. Piispaksi vihkiminen seurasi 8. helmikuuta 1981. Pääkonsekraattorina toimi Johannes Joachim Degenhardt, jota avustivat Paul Heinrich Nordhues ja Hans Leo Drewes.

Consbruch erosi tehtävistään vihkipiispana 11. maaliskuuta 1999.

## Lähteet
Hans Leo Drewes

**Hans Leo Drewes** (14. huhtikuuta 1922 Dortmund – 30. kesäkuuta 1999) oli saksalainen roomalaiskatolinen piispa. Hänet vihittiin papiksi Paderbornin arkkihiippakuntaan 29. maaliskuuta 1952 ja nimitettiin sen vihkipiispaksi sekä Vinan titulaaripiispaksi 29. toukokuuta 1980. Piispaksi vihkiminen seurasi 20. heinäkuuta. Pääkonsekraattorina toimi Johannes Joachim Degenhardt, jota avustivat Paul-Werner Scheele ja Paul Heinrich Nordhues.

Drewes jäi eläkkeelle vihkipiispan tehtävistä 26. huhtikuuta 1997.

## Lähteet
Paul Nordhues

**Paul Heinrich Nordhues** (8. helmikuuta 1915 Dortmund – 30. kesäkuuta 2004) oli saksalainen roomalaiskatolinen piispa. Hänet vihittiin papiksi Paderbornin arkkihiippakuntaan 23. maaliskuuta 1941 ja nimitettiin sen vihkipiispaksi sekä Cosin titulaaripiispaksi 5. kesäkuuta 1961. Piispaksi vihkiminen seurasi 24. elokuuta. Pääkonsekraattorina toimi Lorenz Jaeger, jota avustivat Franz Hengsbach ja Adolf Bolte.

Nordhues osallistui Vatikaanin toiseen kirkolliskokoukseen. Hän jäi eläkkeelle 1. maaliskuuta 1990.

## Lähteet
Douglas Corrigan

**Douglas Groce Corrigan** (22. tammikuuta 1907 Galveston – 9. joulukuuta 1995 Kalifornia) oli yhdysvaltalainen lentokonemekaanikko ja lentäjä, joka tuli tunnetuksi noin 8&nbsp;300 kilometrin navigaatiovirheestään.

Corrigan nousi ilmaan New Yorkin Floyd Bennet Fieldin lentokentältä 17. heinäkuuta 1938 varhain aamulla. Lennon määränpääksi oli ilmoitettu Long Beach Kaliforniassa. 28 tuntia myöhemmin Corrigan kuitenkin laskeutui Baldonnelin lentokentälle, lähellä Dublinia Irlannissa. Suorituksellaan lempinimen *Wrong Way Corrigan* () ansainnut Corrigan itse väitti johdonmukaisesti sen olleen vain paha navigointivirhe. Corrigan oli kuitenkin suhteellisen kokenut lentäjä, jonka useat viranomaisille osoitetut lentolupahakemukset Atlantin valtameren ylitykselle oli aiemmin hylätty liian vaarallisina. Lisäksi hänen koneeseensa (*Robin*, suom. *Punarinta*) oli tehty lukuisia Atlantin ylityksen mahdollistavia muutoksia, muun muassa noin 1&nbsp;200 litran polttoainesäiliöt.

Kotimaahan laivalla palautettu Corrigan sai sankarin vastaanoton, ja merimatkan aikana umpeutui kätevästi myös hänen viranomaisilta saamansa kahden viikon lentokielto. Hänen kunniakseen järjestettiin New Yorkin Broadwaylla paraati, johon osallistui liki miljoona ihmistä. Hän tapasi myös tuolloisen presidentin Franklin Rooseveltin. Vuonna 1939 hän esitti itseään elokuvassa *The Flying Irishman*. Corriganin omaelämäkerta *That’s My Story* julkaistiin pian kuuluisan lennon jälkeen.

Myöhemmin Corrigan meni naimisiin ja muutti Texasiin viljelemään appelsiineja ostamalleen maatilalle. 

## Katso myös
* Amelia Earhart
* Charles Lindbergh

## Lähteet
Teemu Isoketo

**Teemu Isoketo** (s. 7. huhtikuuta 1987 Vimpeli) on suomalainen pesäpalloilija, joka edustaa Superpesiksessä pelaavaa Kempeleen Kiriä. Ulkopelipaikaltaan Isoketo on kakkoskoppari tai kolmosvahti, ja hänen sisäpeliroolinsa on etenijä.

## Saavutukset
### Pelaajana
* 2 SM-kultaa: 2016, 2017
* 3 SM-hopeaa: 2013, 2014, 2015
* 3 SM-pronssia: 2009, 2018, 2021
* 5 Itä-Länsi-ottelua: 2011, 2014, 2015, 2016, 2021
** Kentän paras: 2015

## Lähteet
* Vimpelin Veto - Teemu Isoketo 
### Viitteet

## Aiheesta muualla

*
Vaajakosken liikuntapuisto

**Vaajakosken liikuntapuisto** on urheilukeskus Jyväskylässä. Siellä on jalkapallokenttä (nurmikenttä), yleisurheilukenttä (spurtan-joustopinnoite juoksuradoilla), tekojäärata ja ulkoilureittejä . Kenttä on FC Vaajakosken kotikenttä.

## Lähteet
Paul Zingtung Grawng

**Paul Zingtung Grawng** (20. maaliskuuta 1938 – 24. lokakuuta 2020) oli myanmarilainen roomalaiskatolinen arkkipiispa. Hänet vihittiin papiksi Myitkyinan hiippakuntaan 27. maaliskuuta 1965 ja nimitettiin sen vihkipiispaksi sekä Rusguniaen titulaaripiispaksi 24. tammikuuta 1976. Piispaksi vihkiminen seurasi 3. huhtikuuta. Pääkonsekraattorina toimi John James Howe, jota avustivat Gabriel Thohey Mahn-Gaby ja Aloysius Moses U Ba Khim.

Zingtung Grawng sai 9. joulukuuta 1976 nimityksen Myitkyinan piispaksi ja 15. toukokuuta 2003 Mandalayn arkkipiispaksi.

## Lähteet
Matthias König

**Matthias König** (s. 3. marraskuuta 1959 Dortmund) on saksalainen roomalaiskatolinen piispa. Hänet vihki papiksi Paderbornin arkkihiippakuntaan Johannes Joachim Degenhardt 25. toukokuuta 1985. Hänet nimitettiin Paderbornin vihkipiispaksi sekä Elicrocan titulaaripiispaksi 14. lokakuuta 2004, ja piispaksi vihkiminen seurasi 5. joulukuuta. Pääkonsekraattorina toimi Hans-Josef Becker, jota avustivat Karl-Heinz Wiesemann ja Paul Consbruch.

## Lähteet
Reinhard Marx

**Reinhard Marx** (s. 21. syyskuuta 1953 Geseke) on saksalainen roomalaiskatolinen arkkipiispa ja yksi kirkon kardinaaleista. Hän sai teologian tohtorin arvon vuonna 1989. Hänet vihki diakoniksi Paul Nordhues 11. helmikuuta 1978 ja papiksi Paderbornin arkkihiippakuntaan Johannes Joachim Degenhardt 2. kesäkuuta 1979.

Marx nimitettiin Paderbornin vihkipiispaksi ja Pedenan titulaaripiispaksi 23. heinäkuuta 1996. Hänet konsekroi 21. syyskuuta Degenhardt, jota avustivat Hans Leo Drewes ja Paul Consbruch. Hänen piispanmottonsa *Ubi spiritus Domini ibi libertas*. 20. joulukuuta 2001 Marx sai nimityksen Trierin piispaksi ja 30. marraskuuta 2007 Münchenin ja Freisingin arkkipiispaksi. Hänestä tehtiin vuonna 2008 Geseken kunniakaupunkilainen. Hän sai kunniatohtorin arvon Philosophisch-Theologische Hochschule Vallendarista tammikuussa 2009.

Syksyllä 2010 Marxista tuli Eichstätt-Ingolstadtin katolisen yliopiston suurkansleri. Hänet ylennettiin kardinaaliksi 20. marraskuuta 2010, jolloin hänet nimitettiin San Corbinianon kardinaalipapiksi. Hän osallistui vuoden 2013 konklaaviin.

## Lähteet

## Aiheesta muualla

* Catholic-Hierarchy.org: Reinhard Cardinal Marx
Manuel Chuanguira Machado

**Manuel Chuanguira Machado** (11. kesäkuuta 1950 – 11. lokakuuta 2023) oli mosambikilainen roomalaiskatolinen piispa. Hänet vihittiin papiksi 13. joulukuuta 1981 ja nimitettiin Guruén hiippakunnan johtoon 6. joulukuuta 1993. Piispaksi vihkiminen seurasi 22. toukokuuta 1994. Pääkonsekraattorina toimi Jaime Pedro Gonçalves, jota avustivat Peter Stephan Zurbriggen ja Bernardo Filipe Governo.

Chuanguira Machado erosi tehtävistään piispana 9. lokakuuta 2009.

## Lähteet
Brian Lee

**Brian Lee** (s. 26. maaliskuuta 1987 Moorhead, Minnesota, Yhdysvallat) on yhdysvaltalainen jääkiekkopuolustaja. Isokokoisen Leen vahvuuksiin kuuluvat luistelu, oman pään pelaaminen ja alivoimapelaaminen. Hänen tulisi kuitenkin käyttää kokoaan enemmän hyödyksi ja lisätä röyhkeyttä. Leellä on parannettavaa myös kokonaisvaltaisessa pelissä, varsinkin hyökkäyspäässä. Hän pelaa useimmiten kiekollisena "syvyyspuolustajana".

## Ura
### Seuraura
Lee kävi lukion Moorhead High Schoolissa. Hänet palkittiin valmistusmisvuotenaan 2005 Minnesotan osavaltion parhaana lukiolaispelaajana Mr. Hockey -palkinnolla. Lee pelasi Moorheadin joukkueen lisäksi NAHL-joukkue Billing Bullsissa kaudella 2003–2004 ja USHL-joukkue Lincoln Starsissa kaudella 2004–2005. Ottawa Senators varasi hänet koko NHL:n varaustilaisuuden yhdeksäntenä pelaajana kesällä . Vuosina 2005–2007 Lee kävi Pohjois-Dakotan yliopistoa. Hän oli ensimmäisellä kaudellaan 2005–2006 joukkueensa tehokkain puolustaja tehoilla 4+23=27, voitti kauden päätteeksi WCHA:n mestaruuden ja valittiin sarjan tulokkaiden tähdistökentälliseen.

Kaudeksi 2007–2008 Lee siirtyi Ottawa Senatorsin organisaatioon. Hän pelasi pääosan kaudestaan farmijoukkue Binghamton Senatorsissa, AHL:ssä, jossa tulokaskausi toi 55 runkosarjaottelussa tehot 3+22=25. Lee pelasi kauden aikana myös ssa. Hän teki NHL-debyyttinsä runkosarjan loppupuolella, 25. maaliskuuta 2008 vieraissa Buffalo Sabresia vastaan. Lee pelasi loppukaudella NHL:ssä kaikkiaan kuusi runkosarja- ja neljä playoff-ottelua tehden yhden syöttöpisteen. Kausi 2008–2009 oli hänelle varsinainen tulokaskausi NHL:ssä. Lee siirrettiin syksyn 2008 harjoitusleirin päätteeksi Binghamtoniin, mutta pelasi valtaosan kaudestaan kuitenkin NHL:ssä tehden 53 runkosarjaottelussa tehot 2+11=13. Kaudella 2009–2010 hän jäi vähemmälle peliajalle NHL:ssä, jossa Lee pelasi 23 ottelua. Maaliskuussa 2010 hän teki kaksivuotisen jatkosopimuksen Senatorsin kanssa.

Leelle kausi 2010–2011 oli NHL:n ensimmäinen ilman farmikomennuksia ja se toi hänelle 50 runkosarjaottelussa kolme syöttöpistettä. Kesken kauden 2011–2012, siirtotakarajalla helmikuussa 2012 Lee kaupattiin Tampa Bay Lightningiin vaihdossa Matt Gilroyhin. Hän teki kauden aikana yhteensä 55 runkosarjaottelussa tehot 1+15=16, jotka on Leen yhden kauden piste-ennätys NHL:ssä. Kesäkuussa 2012 hän teki kaksivuotisen ja yksisuuntaisen jatkosopimuksen Lightningin kanssa. 

Lee pelasi kaudella 2012–2013 NHL:n työsulun päätyttyä tammikuussa 2013 22 NHL-ottelua, kunnes hänet siirrettiin maaliskuussa loppukaudeksi farmijoukkue Syracuse Crunchin vahvuuteen.

### Maajoukkueura

Lee pelasi alle 20-vuotiaiden MM-kilpailuissa vuosina 2005, 2006 ja 2007, joista viimeisin turnaus päättyi pronssiin.

## Muuta
Leen pikkuveli John on Florida Panthersin varaus vuodelta . Hän pelaa tällä hetkellä AHL-joukkue San Antonio Rampagessa.

## Tilastot

## Lähteet
*
*
*

### Viitteet
Aleksander Vinter

**Aleksander Vinter** (s. 16. huhtikuuta 1987) on norjalainen muusikko, joka toimii tuottajana nimellä **Savant** ja on aiemmin toiminut tuottajana  nimillä *Vinter in Hollywood*,  *Vinter in Vegas*, *Datakrash*, *Blanco*, *Megatron*, *Numa*, *The Protos* ja *Twin World*. Hän väittääkin musikaalisen lahjakkuutensa johtuvan savantismin tuomasta erikoiskyvystä ja pystyvänsä luomaan lähes albumin pituisia musiikkikokonaisuuksia vain muutamassa päivässä. Hänellä on diagnosoitu useita neurologisia poikkeavuuksia, muun muassa Aspergerin oireyhtymä. Aleksander Vinterin kerrotaan tehneen ainakin 10&nbsp;000 kappaletta.

Aleksander Vinter julkaisi ensialbuminsa *Outbreak* vuonna 2009 nimellä Vinter in Hollywood. Albumi oli ehdolla vuoden 2009 Spellemannsprisenin elektronisen musiikin kategoriassa. Vuonna 2011 Vinter teki sopimuksen SectionZ Records levy-yhtiön kanssa ja julkaisi albumit *Mamachine* ja *Ninür*.

## Diskografia

### Albumit

### Singlet

## Lähteet

## Aiheesta muualla
*About Savant, MTV 
*Savant, Beatport
*SAVANT: Who is Savant?, Onesheet
Jose Corazon Tumbagahan Tala-oc

**Jose Corazon Tumbagahan Tala-oc** (s. 16. kesäkuuta 1950 Tagas) on filippiiniläinen roomalaiskatolinen piispa. Hänet vihittiin papiksi Kalibon hiippakuntaan 9. huhtikuuta 1979 ja nimitettiin Romblonin hiippakunnan johtoon 11. kesäkuuta 2003. Piispaksi vihkiminen seurasi 30. heinäkuuta. Pääkonsekraattorina toimi Jaime Lachica Sin, jota avustivat Onesimo Cadiz Gordoncillo ja Gabriel Villaruz Reyes.

Tala-oc sai 25. toukokuuta 2011 nimityksen Kalibon piispaksi. Hänet tunnetaan myös ympäristöaktivismistaan.

## Lähteet
Jan Lebeda

**Jan Lebeda** (23. huhtikuuta 1913 Praha – 5. marraskuuta 1991) oli tšekkiläinen roomalaiskatolinen piispa. Hänet vihittiin papiksi Prahan arkkihiippakuntaan 20. kesäkuuta 1937 ja nimitettiin sen vihkipiispaksi sekä Novin titulaaripiispaksi 19. toukokuuta 1988. Piispaksi vihkiminen seurasi 11. kesäkuuta. Pääkonsekraattorian toimi František Tomášek, jota avustivat Francesco Colasuonno ja Kajetán Matoušek. 

Lebeda kuoli 78-vuotiaana virassa.

## Lähteet
Auringon Hauta

**Auringon Hauta** on vuonna 2009 Imatralla perustettu folk metal -yhtye. Se toimi aikaisemmin nimellä Solgrav.

Auringon Haudan ensimmäisen albumin julkaisi itävaltalainen CCP Records vuonna 2010. Sillä vierailee kanteleensoittaja Juha Jyrkäs, joka on myös tehnyt levylle sanoituksia. Solgrav-nimisenä yhtyeeltä ilmestyi vuonna 2006 omakustannealbumi *Auringon hauta*.

## Diskografia
**[[Muinaisia muisteloita, noita syntyjä syviä]]* (2010)
**[[Ukon juhla (albumi)|Ukon juhla]]* (2014)

## Lähteet

## Aiheesta muualla
*Auringon Haudan kotisivut
Antonín Liška

**Antonín Liška** (17. syyskuuta 1924 – 15. lokakuuta 2003) oli tšekkiläinen roomalaiskatolinen piispa. Hän kuului redemptoristeihin. Hänet vihki papiksi Kajetán Matoušek 22. syyskuuta 1951. Hänet nimitettiin Prahan arkkihiippakunnan vihkipiispaksi sekä Vergin titulaaripiispaksi 19. toukokuuta 1988, ja piispaksi vihkiminen seurasi 11. kesäkuuta. Pääkonsekraattorina toimi František Tomášek, jota avustivat Francesco Colasuonno ja Kajetán Matoušek.

Liška sai 28. elokuuta 1991 nimityksen České Budĕjovicen piispaksi, jona hän toimi, kunnes jäi eläkkeelle 25. syyskuuta 2002.

## Lähteet
Markku Manninen

**Markku Manninen** (17. maaliskuuta 1957 Pori) on suomalainen astrologi, joka oli julkisuudessa erityisesti 1990-luvulla ja mukana mm. Radioykkösen ohjelmissa. Hän kirjoittaa palstaa Eeva-lehteen.

## Lähteet

## Aiheesta muualla
* 
* Haastattelu Ylioppilaslehdessä
Brito (täsmennyssivu)

**Brito** tai **de Brito** on muun muassa seuraavien henkilöiden sukunimi:

* António Pedro de Brito Lopes, *Toni* (s. 1978), portugalilainen jalkapalloilija
* Estêvão de Brito (1575–1641), portugalilainen säveltäjä
* Hércules de Brito Ruas, *Brito* (s. 1939), brasilialainen jalkapalloilija ja maailmanmestari
* Jorge Brito (s. 1966), brasilialainen lentopalloilija
* Leidys Brito (s. 1984), venezuelalainen jousiampuja
* Luís Miguel Brito, *Miguel Monteiro* (s. 1980), portugalilainen jalkapalloilija
* Luiz Henrique da Silva Brito (s. 1967), brasilialainen katolinen piispa
* Michelle Larcher de Brito (s. 1993), portugalilainen tennispelaaja
* Pedro Brito Guimarães (s. 1954), brasilialainen katolinen arkkipiispa
* Petronilho de Brito (1904–1984), brasilialainen jalkapalloilija
* Renan Brito Soares (s. 1985), brasilialainen jalkapallomaalivahti
* Renato Brito Cunha, brasilialainen koripallovalmentaja
* Waldemar de Brito (1913–1979), brasilialainen jalkapalloilija
Crowley

**Crowley** voi tarkoittaa seuraavia:

;henkilöitä:

* Aleister Crowley (1875–1947), brittiläinen kirjailija, okkultisti, maagi ja mystikko
* Clifford Crowley (1906–1948), kanadalainen jääkiekkoilija ja olympiavoittaja
* John Patrick Crowley (s. 1941), brittiläinen katolinen piispa
* Kirsi Crowley, suomalainen ulkomaantoimittaja
* Maurice Anthony Crowley (s. 1946), irlantilais-kenialainen katolinen piispa
* Pat Crowley (1933–2025), yhdysvaltalainen näyttelijä
* Robert Crowley (1924–2000), yhdysvaltalainen CIA:n salaisista operaatiosta vastannut johtaja

;kuvitteellisia henkilöitä:

* Tyler Crowley, Bellan koulutoveri tv-sarjassa Houkutus

;muita merkityksiä:

* Crowley Liner Services, merikuljetusyhtiö
* M/S Crowley Shipper, ro-ro -rahtialus
* ”Mr. Crowley”, Ozzy Osbournen kappale vuodelta 1980.
Shiratsuyu (1906)

**Shiratsuyu** () oli 1906 valmistunut keisarillisen Japanin laivaston Kamikaze-luokan torpedovenehävittäjä, joka poistettiin alusluettelosta 1. huhtikuuta 1928.

## Valmistus

Alus tilattiin osana vuoden 1904 hankintoja Mitsubishin Nagasakin telakalta, missä köli laskettiin 25. helmikuuta 1905. Alus laskettiin vesille 12. helmikuuta 1906 ja valmistui puolisen vuotta myöhemmin 23. elokuuta.

## Palvelus
*Shiratsuyu* luokiteltiin 28. elokuuta 1912 kolmannen luokan hävittäjäksi, jolloin se poistettiin ensilinjan tehtävistä. Ensimmäisen maailmansodan alkaessa alus palautettiin palvelukseen. Se poistettiin alusluettelosta 1. huhtikuuta 1928.

## Lähteet
*

### Viitteet
Christian Lindemans

**Christian Lindemans** (myös *Christiaan Lindemans*, peitenimi *King Kong*) () oli hollantilainen kaksoisagentti toisessa maailmansodassa.

Rotterdamissa syntynyt ja siellä automekaanikkona työskennellyt Lindemans liittyi Alankomaiden vastarintaliikkeeseen toisen maailmansodan aikana 1940 Saksan miehitettyä Alankomaat. Hän toimitti aluksi liittoutuneille tietoja Rotterdamin sataman toiminnasta. Vuodesta 1942 alkaen hän johti järjestöä, joka kuljetti natsien vainoamia ihmisiä Hollannista. Järjestö toimi Espanjasta ja Britanniasta käsin. 

Maaliskuussa 1944 Lindemans joutui pulaan, kun Gestapo kaappasi hänen veljensä ja tyttöystävänsä. Pelastaakseen heidät Lindemans liittyi saksalaisten puolelle kesällä 1944. Lindemansin väitetään antaneen saksalaisille ennakkotietoa liittoutuneiden laskuvarjohyökkäyksestä Arnheimiin syyskuussa 1944, mutta tämä on osoitettu vääräksi tiedoksi. Hän kuitenkin paljasti syksyn 1944 aikana lukuisia vastarintaliikkeen jäseniä Gestapolle. Lindemans vangittiin sodan jälkeen ja hän teki itsemurhan vankilassa.

## Lähteet
Hayabusa

**Hayabusa** () tarkoittaa seuraavia asioita:

## Tekniikka
*Avaruusluotain:
**Hayabusa (luotain) eli MUSEC-C, Japanin avaruusjärjestön luotain 2003–2010
**Hayabusa 2, Japanin avaruusjärjestön luotain 2014–2020
*Suzuki Hayabusa, moottoripyörä
*Manshū Hayabusa, lentokone
*Hayabusa (juna)
*Hayabusa (rautatieasema)

## Keisarillisen Japanin asevoimat
*Nakajima Ki-43 Hayabusa, hävittäjälentokone
*Hayabusa-luokka (torpedovene), torpedoveneluokka
**Hayabusa (1899), Hayabusa-luokan torpedovene
*Hayabusa (1935), Otori-luokan torpedovene

## Japanin itsepuolustusvoimat
*Hayabusa-luokka (ohjusvene), ohjusveneluokka
**Hayabusa (PG-824), Hayabusa-luokan ohjusvene

## Henkilöt
*Eiji Ezaki, japanilainen painija, taiteilijanimi Hayabusa

## Fiktiossa
* Ryu Hayabusa, hahmo *Ninja Gaiden* ja *Dead or Alive* -pelisarjoissa

## Muita merkityksiä
* 17656 Hayabusa, päävyöhykkeen asteroidi.
Richard John Sklba

**Richard John Sklba** (11. syyskuuta 1935 Racine – 21. marraskuuta 2024) oli yhdysvaltalainen roomalaiskatolinen piispa. Hänet vihittiin papiksi Milwaukeen arkkihiippakuntaan 20. joulukuuta 1959 ja nimitettiin sen vihkipiispaksi sekä Castro di Puglian titulaaripiispaksi 6. marraskuuta 1979. Piispaksi vihkiminen seurasi 19. joulukuuta. Pääkonsekraattorina toimi Rembert George Weakland, jota avustivat William Edward Cousins ja Robert Fortune Sanchez.

Sklba jäi eläkkeelle 18. lokakuuta 2010.

## Lähteet
William Patrick Callahan

**William Patrick Callahan** (s. 17. kesäkuuta 1950 Chicago, Illinois) on yhdysvaltalainen roomalaiskatolinen piispa. Hän kuuluu konventuaaleihin fransiskaaneihin. Hänet vihki papiksi William Edward Cousins 30. huhtikuuta 1977. Hänet nimitettiin Milwaukeen arkkihiippakunnan vihkipiispaksi sekä Laresin titulaaripiispaksi 30. lokakuuta 2007, ja piispaksi vihkiminen seurasi 21. joulukuuta. Pääkonsekraattorina toimi Timothy Michael Dolan, jota avustivat Richard John Sklba ja John Joseph Myers. 

Callahan sai 11. kesäkuuta 2010 nimityksen La Crossen piispaksi, jonka virkaan hänet asetettiin 11. elokuuta.

## Lähteet
FK Željezničar Sarajevo

**Fudbalski Klub Željezničar Sarajevo** on sarajevolainen jalkapalloseura. Seura on perustettu 19. syyskuuta 1921. FK Željezničar Sarajevo pelaa Bosnia ja Hertsegovinan valioliigassa, joka on maan korkein taso. Seura on sarjan menestynein seura kuudella mestaruudella (1998, 2001, 2002, 2010, 2012 ja 2013). Seura voitti myös entisen Jugoslavian pääsarjan kerran vuonna 1972.

Željezničar Sarajevo on pelannut useana vuonna UEFAn alaisissa Euroopan sisäisissä turnauksissa. Ensimmäisen kerran se oli mukana kilpailuissa Eurooppa-liigan edeltäjässä UEFA Cupissa kaudella 1971–1972. Mestarien liigassa seura on ollut mukana kuudesti. Parhaimmillaan Mestarien liigassa seura Željezničar on edennyt kolmannelle karsintakierrokselle. UEFA Cupin kaudella 1984–1985 seura eteni välieriin, mikä on sen paras sijoitus.

## Tunnettuja entisiä pelaajia
*Miso Smajlovic
*Ivica Osim
*Ivica Baskarada
*Josip Zemko
*Josip Bukal
*Josip Katalinski
*Nenad Starovlah
*Edin Bahtic
*Mehmed Baždarević
*Haris Skoro
*Nikola Nikic
*Mario Stanić
*Edin Džeko
*Gordan Vidovic

## Lähteet
Itä–Länsi-ottelu 2014

Vuoden **[[2014]] [[Itä–Länsi-ottelu]]** oli järjestyksessään miesten 80. pesäpallon vuotuinen arvo-ottelu, joka pelattiin Seinäjoen Ilkka-areenalla 18.–20. heinäkuuta 2014. Idän ja Lännen joukkueiden välinen paremmuus ratkottiin tapahtumassa viidessä sarjassa: A-pojat, B-pojat, B-tytöt, naiset ja miehet. Tapahtuman järjestelyistä vastasi Seinäjoen JymyJussit, yhdessä omistajaseurojensa Nurmon jymyn ja Seinäjoen Maila-Jussien kanssa.

Vuoden 2014 ottelu oli järjestyksessään 7. kerta kun tapahtuma järjestettiin Seinäjoella. 

## Kenttä
Vuoden 2014 Itä–Länsi-ottelu järjestettiin Seinäjoen Ilkka-areenalla. Stadion on valmistunut vuonna 1992 ja sen katsojakapasiteetti on 4&nbsp;500 katsojaa. Kentälle tehtiin vuoden 2013–2014 aikana pieni remontti ja katsomokapasiteetti kasvoi 4&nbsp;500 istumapaikkaan, joista katettuja 2&nbsp;500.

## Tapahtuma
Tapahtuman avajaisseremoniat pidettiin lauantaina Naisten 54. ottelun yhteydessä. Juhlapuheet piti Superpesiksen hallituksen puheenjohtaja Heikki Takamäki sekä JymyJussien ja Seinäjoen kaupunginhallituksen puheenjohtaja Kimmo Heinonen. Maamme laulun lauloi nuori Miska Mäkiviita. Avausheiton suoritti Merja Riikilä. Ottelussa oli katsojia 3&nbsp;670 ja se jouduttiin keskeyttämään välillä nousseen rajun ukkosen takia.

Miesten ottelussa sunnuntaina perinteisen avausheiton sijaan suoritettiin toisenlainen avaus. Tuolloin legendat kohtasivat ja Mauri Pyhälahti suoritti avaussyötön Toni Kohoselle. Avauspuheen piti Pesäpalloliiton puheenjohtaja Unto Väisänen ja maamme-laulun suoritti Milla Virta. Ottelussa oli noin 5&nbsp;500 katsojaa ja se käytiin aurinkoisessa säässä.  

Kokonaisuudessaan viikonlopun aikana tapahtumassa oli katsojia yhteensä 14&nbsp;000 henkeä.

## Ottelut
### Miehet

### Naiset

## Lähteet

## Aiheesta muualla
* Miesten joukkueet  
* Naisten joukkueet
Gamla Ullevi

**Gamla Ullevi** () on Göteborgissa sijaitseva jalkapallostadion. Se valmistui vuonna 2009 ja rakennettiin paikalle, jossa vuosina 1916–2006 toimi samanniminen stadion. Gamla Ullevin vieressä sijaitsee vuonna 1958 avattu Ullevin stadion, jota toisinaan kutsutaan myös nimellä Nya Ullevi (Uusi Ullevi). 

Gamla Ullevi on GAIS-, IFK Göteborg - ja Örgryte IS -seurojen kotikenttä sekä Ruotsin naisten jalkapallomaajoukkueen pääasiallinen kotiareena. Stadion on myös yksi vuoden 2013 naisten EM-kilpailuiden pelipaikoista.

Stadionin edustalla on jalkapallolegenda Gunnar Grenin patsas. Vuonna 2010 ruotsalainen yhtye Kent julkaisi singen *[[Gamla Ullevi (kappale)|Gamla Ullevi]]*, joka nousi Ruotsin singlelistan ykköseksi. 

## Lähteet
*Gamla Ullevin kotisivut
Pyromelliittihappodianhydridi

**Pyromelliittihappodianhydridi** eli **1,2,4,5-bentseenitetrakarboksyylihappodianhydridi** (C10H2O6) on pyromelliittihapon anhydridi. Yhdistettä käytetään polymeerien valmistuksessa.

## Ominaisuudet
Huoneenlämpötilassa pyromelliittihappodianhydridi on valkoista kiteistä ja vettä sitovaa eli hygroskooppista jauhetta. Se ei käytännöllisesti katsoen liukene veteen, vaan reagoi veden kanssa muodostaen pyromelliittihappoa. Yhdiste liukenee paremmin orgaanisiin liuottimiin, kuten asetoniin. 

## Valmistus ja käyttö
Perinteinen tapa valmistaa pyromelliittihappodianhydridiä on hapettaa dureenia typpihapon, kromihapon, kaliumpermanganaatin tai jonkin muun vahvan hapettimen avulla nestefaasissa. Nykyään pääasiallinen pyromelliittihapon tuotantomenetelmä on dureenin, trimetyyli-isopropyylibentseenin tai dimetyylidi-isopropyylibentseenin hapetus kaasufaasissa hapen avulla. Katalyyttinä tässä reaktiossa käytetään vanadiinia, titaania tai muita metallikatalyyttejä. 

Pyromelliittihappodianhydridiä käytetään polyimidipolymeerien valmistamiseen. Erityisen merkittäviä ovat sen ja aromaattisten diamiinien kondensaatiotuotteina muodostuvat polyimidit, kuten kapton. Näillä on usein erittäin hyvä kuumuuden kesto ja hyvät mekaaniset ominaisuudet. Osa niistä on myös sähkönjohteita. Yhdistettä käytetään myös epoksihartsien kovettamiseen ja ristisitomiseen, atsoväriaineiden valmistuksessa ja korroosionestoaineena.

## Lähteet
CD Puerta Bonita

__NOTOC__

**Club Deportivo Puerta Bonita** on jalkapalloseura Espanjan pääkaupungista Madridista. Sen edustusjoukkue pelaa maan kolmanneksi korkeimmalla sarjatasolla Segunda División B:ssä.

## Historia

Club Deportivo Puerta Bonita perustettiin 21. huhtikuuta 1942 Julio Barragánin johdolla. Sen synnyinseutua on Puerta Bonitan kaupunginosa Carabanchelissa, joka liitettiin Madridiin vuonna 1948. Puerta Bonita () on myös yksi Vista Alegren kuninkaallisen tilan porteista ja kaupunginosan nähtävyyksistä. Portti esiintyy seuran tunnuksessa.

Seura pelasi Madridin aluesarjoissa vuoteen 1989 asti, jolloin se nousi maan neljänneksi korkeimmalle sarjatasolle Tercera Divisióniin. Tercerassa Puerta Bonita pelasi vaatimattomalla menestyksellä suurimman osan 1990-luvusta ja 2000-luvun ensimmäisestä vuosikymmenestä, pudoten välillä takaisin aluesarjaan. Kaudella 2011–2012 joukkue sijoittui Terceran lohkonsa kolmanneksi ja pääsi ensimmäistä kertaa Segunda División B:n nousukarsintoihin. Kaudella 2012–2013 Puerta Bonita voitti Terceran lohkonsa ja nousukarsinnoissa San Juanin ja nousi Segunda B:hen.

## Stadion

Seuran kotistadion on 4&nbsp;000 -paikkainen Centro Deportivo Municipal Antiguo Canódromo, joka on nimensä mukaisesti vanha vinttikoirarata. Se muutettiin vuonna 1991 velodromiksi ja vuonna 2007 jalkapallostadioniksi. Kaupungin ylläpitämä stadion sijaitsee Puerta Bonitan naapurikaupunginosassa San Isidrossa.

Ennen Antiguo Canódromoa Puerta Bonitan kotistadion oli El Hogar, jossa kuvattiin vuoden 2004 elokuva *[[El penalti más largo del mundo]]*.

## Juniorit

Puerta Bonita on yksi Madridin suurimmista junioriseuroista. Kaudella 2012–2013 seuralla oli edustusjoukkueen ohella 21 juniorijoukkuetta. Seuran alaisuudessa on myös kaksi sisarseuraa, Montijo San Antolín ja Oroquieta Villaverde. Jälkimmäinen on kolminkertainen naisten Espanjan-mestari, joka on 2000-luvulla vaipunut alasarjoihin.

## Saavutukset

* Tercera Divisiónin lohkovoitto: 2012–2013

## Lähteet

## Aiheesta muualla

* Seuran sivusto
FC Daugava

**Football Club Daugava Daugavpils** on jalkapalloseura Daugavpilsin kaupungista. Seura on perustettu 2001 nimellä **FK Ditton**. Seuran nimi FC Daugava otettiin käyttöön 2006. Seura pelaa Latvian korkeimmalla sarjatasolla Virslīgassa. FC Daugava on voittanut Latvian pääsarjan kerran kaudella 2012, joten se pääsi myös seuraavan kauden Mestarien liigan toiselle karsintakierrokselle.

## Lähteet
Chorges

**Chorges** on kunta Hautes-Alpesn departementissa Provence-Alpit-Rivieran alueella Kaakkois-Ranskassa.

## Historia
Keltit asuttivat aluetta 400-luvulla eaa. Tuolloin kaupunki tunnettiin nimellä Caturiges. Myöhemmin roomalaiset valloittivat ja asuttivat sen Julius Caesarin johdolla. Tällöin kaupungista tuli osa Via Domitiaa, tietä joka yhdisti Rooman Espanjaan.

## Luonto
Chorgesin kunta on yhdessä naapurikuntiensa, La Bâtie-Neuven, Ancellen, Prunièresin ja Saint-Apollinairen kanssa perustaneet Natura 2000 alueen *Piolit - Chabrières*. Alueen tarkoitus on säilyttää tämän Alppialueen luonnon monimuotoisuus ja suojella harvinaisia kasvi- ja eläinlajeja.

## Lähteet

## Aiheesta muualla